

SESSIÓ ORDINÀRIA DEL PLE DE L’AJUNTAMENT

DE 13 DE SETEMBRE DE 2010

Acta núm. 10
Assistents:

JOAN IGNASI ELENA I GARCÍA

ENCARNA GRIFELL I MARTÍN

JUAN LUIS RUIZ LÓPEZ
MÍRIAM ESPINÀS I RIERA
JOAN MARTORELL I MASÓ

ALBERT SANABRA I GUILLAMON

PALMIRA ARCARONS I OFERIL

ISABEL PLA I GONZÁLEZ

XAVIER CARBONELL I CIRAUQUI

SALVADOR BECERRA VILLA

NEUS LLOVERAS I MASSANA

GLÒRIA GARCÍA I PRIETO

PURIFICACIÓ SANTAMARÍA IZQUIERDO

GERARD MARTÍ FIGUERAS I ALBÀ

ISABEL LLANAS I SÀNCHEZ

JOSEP IBARS I MESTRE

FRANCESC XAVIER SÁNCHEZ I VERA

FRANCESC XAVIER ESQUIU I ROVIRA

SANTIAGO RODRÍGUEZ SERRA

IOLANDA SÁNCHEZ ALCARAZ

XAVIER OLLER BONDIA

JOSEP TOMÀS ÁLVARO I JUNCOSA

JOAQUIM ARRUFAT IBÁÑEZ

SECRETARI ACCTAL.

JOSEP GOMARIZ MESEGUER

INTERVENTOR ACCTAL.
MATÍAS ACEBES FERNÁNDEZ
Excusen la seva assistència la Sra. ARIADNA LLORENS I GARCÍA i el Sr. ÓSCAR CARRETERO ARIZA.
ORDRE DEL DIA

  1.
Aprovació, si escau, dels esborranys de les actes de les sessions ordinàries de 5 i 26 de juliol de 2010.


ALCALDIA-PRESIDÈNCIA

  2.
Atorgament del títol de Fill Predilecte de la Ciutat al Sr. JOSEP JOAN LLORENS I DOMINGO.


COHESIÓ SOCIAL I IDENTITAT

  3.
Ajut d’emergència en resposta als efectes de les inundacions al Pakistan. 
  4.
Adhesió a la campanya “Fes soroll pels Objectius de desenvolupament del mil·leni”. 
  5.
Acceptació de la subvenció del Departament d’Educació de la Generalitat de Catalunya per al funcionament de l’Escola Municipal de Música Mestre Montserrat, curs 2009-2010.


CIUTAT SOSTENIBLE I PARTICIPACIÓ

  6.
Aprovació provisional de la Modificació Puntual del Pla General d’Ordenació municipal de Vilanova i la Geltrú a l’àmbit de l’Eixample Nord (sector de sòl urbanitzable 2.8), per a la concreció i qualificació del sòl d’equipament públic (clau E) amb destí a ús sanitari-assistencial.

MOCIONS

  7.
Moció de CiU sobre les obres a l’estiu.

  8.
Moció d’ERC per declarar la ciutat moralment exclosa de la Constitució.

  9.
Moció de la CUP de suport a la vaga general del 29 de setembre de 2010.

10.
Moció de la CUP per posicionar l’Ajuntament davant l’exigència de retorn de diners avançats per l’Estat.


PREGUNTES ORALS

11.
Pregunta del grup municipal de CiU:

· Sobre l’activitat econòmica de la temporada turística 2010.

12.
Pregunta del grup municipal de la CUP:

· Sobre la Vuelta a España 2010.

PRECS

  1.
Aprovació, si escau, dels esborranys de les actes de les sessions ordinàries de 5 i 26 de juliol de 2010.

S’aproven els esborranys de les actes de les sessions ordinàries del Ple de l’Ajuntament dels dies 5 i 26 de juliol de 2010.

  2.
alcaldia-presidència. Atorgament del títol de Fill Predilecte de la Ciutat al Sr. JOSEP JOAN LLORENS I DOMINGO.
S’acorda:
“PRIMER. De conformitat amb l’article 29 del Reglament d’Honors i Distincions de l’Ajuntament de Vilanova i la Geltrú, s’acorda aprovar inicialment l’expedient per tal d’atorgar el Títol de Fill Predilecte de la Ciutat, al Sr. JOSEP JOAN LLORENS I DOMINGO.

SEGON. Aquest acord s’exposarà al públic als efectes d’informació, en el BOP, DOGC, tauler d’anuncis de la Corporació i premsa local, per un termini de quinze dies. Si transcorregut aquest termini no es formula cap al·legació, aquest acord quedarà automàticament aprovat definitivament.

TERCER. Traslladar aquest acord a la globalitat d’entitats que han donat resposta a la petició de l’Alcaldia demanant la seva opinió.”
  3.
cohesió social i identitat. Ajut d’emergència en resposta als efectes de les inundacions al Pakistan.

S’acorda:

“PRIMER. Donar suport a la campanya d’emergència iniciada pel Fons Català de Cooperació al Desenvolupament en RESPOSTA ALS EFECTES DE LES INUNDACIONS AL PAKISTAN. 

SEGON. Destinar-hi la quantitat de 3.000 euros. Aquest pagament anirà a càrrec de la partida 07 169 48000 de Cooperació 2010.

TERCER. Facultar a l’alcalde i a la primera tinent d’alcalde perquè signin tots els documents que se’n puguin derivar.”

  4.
cohesió social i identitat. Adhesió a la campanya “Fes soroll pels Objectius de desenvolupament del mil·leni”. 

L’any 2004, l’ajuntament de Vilanova i la Geltrú es va unir als Governs Locals de tot el món compromesos amb els 8 Objectius de Desenvolupament del Mil·lenni de les Nacions Unides, i a la campanya de les ciutats del Mil·lenni de la CGLU.

Ara, La Campanya del Mil·lenni de les Nacions Unides a Catalunya, sol·licita el nostre suport i participació en la iniciativa global Fes soroll pels Objectius de Desenvolupament del Mil·lenni (ODM)! que tindrà lloc els dies 17, 18 i 19 de setembre de 2010.

La iniciativa Fes soroll pels ODM! està promoguda a nivell mundial per la Campanya del Mil·lenni de Nacions Unides, juntament amb altres entitats de l'ONU i la societat civil, i té com a objectiu exigir als líders mundials que donin un nou impuls a la lluita contra la pobresa.
Del 20 al 22 de setembre les Nacions Unides albergaran la major reunió de caps d'Estat i de Govern des de la Cimera del Mil·lenni l'any 2000, per revisar el progrés en els Objectius de Desenvolupament del Mil·lenni i establir un pla d'acció per accelerar el seu compliment en els pròxims cinc anys fins el 2015, la data acordada pel seu assoliment. 

En aquest context, els Governs Locals a tot el món tenen un paper clau a l’hora d’alçar la veu per reafirmar el seu compromís en la lluita contra la pobresa i contribuir a la sensibilització i mobilització ciutadana per reclamar la consecució dels Objectius del Mil·lenni i la fi de la pobresa extrema.

DECLARACIÓ

L’any 2010 és una data clau per a la lluita contra la pobresa i la consecució dels Objectius de Desenvolupament del Mil·lenni (ODM). Subscrits per 189 Estats membres de l'ONU en la Declaració del Mil·lenni de l’any 2000, els ODM representen un compromís històric i un veritable full de ruta de lluita contra la pobresa. A cinc anys del termini fixat per la Comunitat Internacional per assolir aquests Objectius, i malgrat que en els últims anys s’han realitzat grans avenços, de no corregir-se certes tendències actuals, el seu compliment és encara incert. El context actual de crisi amenaça a més amb paralitzar o fins i tot revertir alguns progressos.

Per això, el Secretari General de les Nacions Unides ha convocat per als dies 20, 21 i 22 de setembre una Cimera de caps d'Estat i de Govern dedicada als ODM en el marc de l'Assemblea General de les Nacions Unides a Nova York. La finalitat de Cimera és avaluar els èxits, fracassos i reptes pendents en la lluita contra la pobresa extrema al món; així com acordar plans de rescat per accelerar el progrés en el compliment dels ODM el 2015.

Nosaltres, l’Ajuntament de Vilanova i la Geltrú estem decidits a que els Objectius de Desenvolupament del Mil·lenni siguin assolits. La nostra determinació incondicional es demostra així:

Prioritzant els Objectius de Desenvolupament del Mil·lenni: eradicar la pobresa i la fam, assolir l’educació primària universal, promoure la igualtat de gènere, reduir la mortalitat infantil, millorar la salut materna, combatre el HIV/SIDA, garantir un medi ambient sostenible i crear una aliança mundial per al desenvolupament, assegurant que els països rics donen major i millor ajuda, redueixin el deute i millorin les oportunitats de comerç dels països més pobres; 

Recalcant el paper prioritari dels Governs Locals en la promoció dels ODM;

Subratllant la necessitat d’accions de sensibilització ciutadana per assolir els vuit Objectius l’any 2015; 

Sensibilitzant sobre el fet que els Objectius de Desenvolupament del Mil·lenni requereixen compromisos de la societat en el seu conjunt. 
Nosaltres, l’ajuntament de Vilanova i la Geltrú sol·licitem al Govern Central: 
Que adopti una posició ferma a la Cimera de les Nacions Unides a Nova York que tindrà lloc del 20 al 22 de setembre de 2010, i presenti un pla de rescat ambiciós, que inclogui mesures concretes per accelerar el compliment dels ODM en el període 2010-2015. 

Que estableixi un calendari amb terminis vinculants per augmentar l’ajuda al desenvolupament i millorar la seva eficàcia.

ACORDS

Expressar públicament la nostra adhesió a la campanya “Fes soroll pels Objectius de desenvolupament del mil·leni”
  5.
cohesió social i identitat. Acceptació de la subvenció del Departament d’Educació de la Generalitat de Catalunya per al funcionament de l’Escola Municipal de Música Mestre Montserrat, curs 2009-2010.

 S’acorda:
“Acceptar la subvenció de DOS-CENTS TRENTA-SET MIL EUROS (237.000 €) per al funcionament de l’Escola Municipal de Música Mestre Montserrat de Vilanova i la Geltrú, curs 2009-2010; que queda recollida en l’annex 1 de la Resolució EDU/726/2010 de 15 de març, del Departament d’Educació de la Generalitat, per la qual s’atorguen subvencions a les corporacions locals titulars d’escoles de música i dansa per al curs 2009-2009 i 2009-2010.”

  6.
ciutat sostenible i participació. Aprovació provisional de la Modificació Puntual del Pla General d’Ordenació municipal de Vilanova i la Geltrú a l’àmbit de l’Eixample Nord (sector de sòl urbanitzable 2.8), per a la concreció i qualificació del sòl d’equipament públic (clau E) amb destí a ús sanitari-assistencial.

S’acorda:
“PRIMER. Aprovar provisionalment la Modificació Puntual del Pla General d’Ordenació municipal de Vilanova i la Geltrú a l’àmbit de l’Eixample Nord (sector de sòl urbanitzable 2.8), per a la concreció i qualificació del sòl d’equipament públic (clau E) amb destí a ús sanitari-assistencial. Tot això, de conformitat amb el document de Memòria Justificativa incorporat a l’expedient.
SEGON. Trametre el present acord juntament amb una còpia de l’expedient administratiu complet, tres exemplars del document de la Modificació Puntual de Pla General d’Ordenació, degudament diligenciat, així com una còpia del dit document en suport informàtic a la Comissió Territorial d’Urbanisme de Barcelona per a la seva aprovació definitiva, d’acord amb l’article 80 a) del Text refós de la Llei d’urbanisme (Decret Legislatiu 1/2010, de 3 d’agost).”
    7. 
MOCIÓ DE CIU SOBRE LES OBRES A L’ESTIU.
No s’aprova.
8.
MOCIÓ D’ERC PER DECLARAR LA CIUTAT MORALMENT EXCLOSA DE LA CONSTITUCIÓ.
S’acorda:
“PRIMER. Mostrar el rebuig de l’Ajuntament de Vilanova i la Geltrú a la Sentència del Tribunal Constitucional sobre l’Estatut de Catalunya.

SEGON. Comunicar l’adopció d’aquest acord al Parlament de Catalunya, al Govern de la Generalitat, al Govern espanyol i a les entitats municipalistes de Catalunya.”

9. 
MOCIÓ DE LA CUP DE SUPORT A LA VAGA GENERAL DEL 29 DE SETEMBRE DE 2010.
No s’aprova.
 10.
MOCIÓ DE LA CUP PER POSICIONAR L’AJUNTAMENT DAVANT L’EXIGÈNCIA DE RETORN DE DINERS AVANÇATS PER L’ESTAT.
No s’aprova.
Aquest és l’extracte dels acords adoptats en la sessió expressada a l’encapçalament, la qual cosa certifico.

El secretari acctal.

Josep Gomariz Meseguer

